ศูนย์บริการโลหิตแห่งชาติ สภากาชาดไทย ชวนผู้ที่มีสุขภาพดี บริจาคโลหิต ต้อนรับปีใหม่
รองศาสตราจารย์ แพทย์หญิงดุจใจ ชัยวานิชศิริ ผู้อำนวยการศูนย์บริการโลหิตแห่งชาติ สภากาชาดไทย กล่าวว่า ช่วงก่อนเทศกาลปีใหม่โรงพยาบาลต่างๆ เบิกโลหิตเพื่อสำรองใช้ในกรณีเร่งด่วนที่อาจจะเกิดในช่วงเทศกาลปีใหม่เป็นจำนวนมาก ทำให้หลังจากเทศกาลปีใหม่ปริมาณโลหิตคงคลังมีจำนวนลดน้อยลง ซึ่งจะส่งผลกระทบกับผู้ป่วยที่มีความจำเป็นต้องใช้โลหิตในการรักษาตามปกติ เช่น ผู้ป่วยที่เกิดภาวะสูญเสียโลหิตเฉียบพลัน ได้แก่ ผู้ป่วยจากอุบัติเหตุ, ผู้ป่วยที่ต้องได้รับการผ่าตัด, การคลอดบุตร เป็นต้น ซึ่งมีความจำเป็นต้องใช้โลหิตถึงร้อยละ 77 และผู้ป่วยโรคเลือด ได้แก่ ผู้ป่วยโรคโลหิตจางธาลัสซีเมีย, โรคเกล็ดเลือดต่ำ, โรคขาดปัจจัยการแข็งตัวของเลือด (ฮีโมฟีเลีย) เป็นต้น ซึ่งมีความจำเป็นต้องใช้โลหิต 23% รวมทั้งการใช้โลหิตในการรักษาพยาบาลของโรคต่างๆ ด้วย ศูนย์บริการโลหิตแห่งชาติ จึงจำเป็นต้องมีการเตรียมพร้อมสำรองโลหิตภาวะปกติทุกวัน วันละ 2,500- 3,000 ยูนิต ตามมาตรฐานงานบริการโลหิต หากมีปริมาณโลหิตสำรองไม่เพียงพอ อาจส่งผลกระทบต่อผู้ป่วยที่ต้องการโลหิต ในการรักษาประจำศูนย์บริการโลหิตแห่งชาติ สภากาชาดไทย จัด 2 โครงการต้อนรับปีใหม่ เชิญชวนผู้มีสุขภาพดี เริ่มต้นทำสิ่งดีๆ ในปี 2566 ด้วยการ สามารถบริจาคโลหิต ต้อนรับปีใหม่ ให้ผู้ป่วยทั่วประเทศที่ศูนย์บริการโลหิตแห่งชาติ หน่วยรับบริจาคโลหิตประจำที่ 7 แห่ง และภาคบริการโลหิตแห่งชาติ 12 แห่ง ทั่วประเทศ